
ᑲᓇᑕ ᒥᕐᙳᐃᖅᓯᕐᕕᓕᕆᔨᑦ ᐃᒃᐱᒡᔪᐊᕐᒥ ᓇᔪᕐᕕᒃᓴᒧᑦ ᐱᓕᕆᐊᖅ ᓇᐃᓈᖅᓯᒪᔪᖅ

ᐅᒃᑯᓯᒃᓴᓕᒃ ᒥᕐᙳᐃᖅᓯᕐᕕᒃ, ᐃᒡᓗᕋᓛᕆᔭᐅᓚᐅᖅᑐᖅ ᓄᓇᕗᑦ ᒐᕙᒪᒃᑯᓐᓄᑦ (N65° 42.324, W88° 49.263) ᑕᒻᒪᕇᒃᑯᑎᖓᑦ ᒪᓕᒡᓗᒍ ᓱᕈᖅᓯᒪᑉᓗᓂ ᓇᓂᔭᐅᓚᐅᕐᒪᑦ ᐊᓄᕆᒧᑦ ᐅᐱᕐᖔᒃᓵᖓᓂᒃ 2017-ᖑᑎᓪᓗᒍ.  ᓄᑖᕐᒥᒃ ᓇᔪᕐᕕᒃᓴᒥᒃ ᓴᓇᔭᖃᕐᓂᐊᖅᑐᖅ 1.5 ᑭᓛᒥᑕᓂᒃ ᐃᓗᐊᓂ ᑕᐃᑲᓂ N 65’42’ 19.0 W 088’54’06.1 ᑕᒻᒪᕇᒃᑯᑦ ᒪᓕᒡᓗᒍ. ᓄᑖᖅ ᐃᓂᒃᓴᖅ ᐃᒻᒪᖄ 4 ᑭᓛᒥᑕᓂᒃ ᐅᐊᖕᓇᖕᐸᓯᖕᒦᑦᑐᖅ ᓇᔪᕐᕕᐅᓚᐅᖅᑑᑉ ᐃᓂᒋᓚᐅᖅᑕᖓᓂᒃ. ᓄᑖᖅ ᐃᓂᐅᔪᖅ ᐊᑐᐃᓐᓇᐅᑎᑦᑎᓂᐊᖅᑐᖅ ᐅᖅᑯᐊᖑᓂᕐᒥᓄᑦ ᐊᓄᕆᒧᑦ ᐊᒻᒪ ᐊᑦᑕᓇᙱᑦᑐᒥᒃ ᑐᓚᒡᕕᐅᔪᓐᓇᖅᖢᓂ. 
ᐃᒃᐱᒡᔪᐊᕐᒥ ᓇᔪᕐᕕᒃᓴᒧᑦ ᐱᓕᕆᐊᖅ ᐃᑲᔪᕈᑕᐅᓂᐊᖅᑐᖅ ᐅᑯᓂᖓ: 
· ᐱᒻᒪᕆᓂᓕᒃ ᐸᕐᓇᐃᑦ 1 ᐅᒃᑯᓯᒃᓴᓕᒃ ᒥᕐᙳᐃᖅᓯᕐᕕᐅᑉ ᐊᐅᓚᑦᑎᓂᕐᒧᑦ ᐸᕐᓇᐅᑎᖓᑦ: ᐱᖁᑎᕐᔪᐊᓄᑦ − ᐱᖁᑎᓗᖀᑦ ᐊᑐᐃᓐᓇᐅᒐᓗᐊᕐᒪᖔᑕ ᓴᐳᔾᔭᐅᔾᔪᑎᒋᓂᐊᕐᓗᒋᑦ, ᑕᑯᒃᓴᐅᑎᑦᑎᓂᕐᒧᑦ ᐊᒻᒪ ᓴᖅᑭᔮᖅᑎᑦᑎᓂᕐᒧᑦ ᐅᒃᑯᓯᒃᓴᓕᖕᒥ 
· ᑐᕌᒐᖅ 1.1.3 ᑕᐃᑲᙵᑦ ᐅᒃᑯᓯᒃᓴᓕᒃ ᐊᐅᓚᑦᑎᓂᕐᒧᑦ ᐸᕐᓇᐅᑎᖓᓂᒃ ᑎᑭᐅᑎᔭᐅᓚᐅᖅᑐᖅ: ᓯᑎᔪᓂᒃ ᐊᑭᓐᓇᖃᖅᑐᓂᒃ ᓇᔪᕐᕕᓂᒃ ᓯᕗᓪᓕᐊᔭᓂᖃᖅᑐᓄᑦ ᐃᓂᓄᑦ ᒥᕐᙳᐃᖅᓯᕐᕕᒥᒃ ᐊᑐᖅᑐᒃᓴᓄᑦ ᐊᒻᒪ ᐳᓛᖅᑎᓄᑦ  
· ᑎᑎᕋᖅᓯᒪᓂᖅ 10.1-ᒥ ᑕᐃᑲᓂ ᐃᓄᐃᑦ ᐊᒃᑐᖅᑕᐅᓂᕐᒧᑦ ᐃᑲᔫᓯᐊᓪᓗ ᐊᖏᕈᑎᒥᒃ ᓯᑎᔪᓂᒃ ᐊᑭᓐᓂᓇᓕᖕᓂᒃ ᐋᖅᑭᐅᒫᓂᒃᑐᓂᒃ ᐊᑐᐃᓐᓇᐅᔭᕆᐊᖃᕐᒪᑕ ᑕᐃᒫᒃ ᐊᑦᑕᓇᖅᑐᒦᓐᓂᐊᙱᒻᒪᑕ ᐊᑐᖅᑐᓗᒃᑖᑦ. 

ᓇᔪᕐᕕᒃ ᐊᑐᐃᓐᓇᐅᑎᑦᑎᓂᐊᕐᒪᑦ ᐊᑦᑕᓇᙱᑦᑐᒦᓐᓂᐊᕐᒪᑕ ᐱᓕᕆᔨᑦ, ᐳᓛᖅᑎᑦ, ᐊᒻᒪ ᓄᓇᓕᖃᖅᑎᐅᔪᑦ ᑕᐃᑯᙵᐅᕙᒃᑐᑦ ᑖᕙᓂ ᐊᐅᓚᑦᑎᔾᔪᑎᓅᖓᔪᓄᑦ, ᐳᓛᕐᓂᕐᒧᑦ, ᒪᖃᐃᓐᓂᕐᒧᑦ ᐅᕝᕙᓘᓐᓃᑦ ᑐᐊᕕᕐᓇᖅᑑᔪᒥᒃ ᐊᑐᕐᓂᕐᒧᑦ ᐱᔾᔪᑎᒋᑉᓗᒋᑦ. 

ᐱᖓᓱᑦ ᑲᓇᑕ ᒥᕐᙳᐃᖅᓯᕐᕕᓕᕆᔨᓄᑦ ᐱᓕᕆᔨᑦ, ᐊᕐᕕᓂᓖᑦ-ᐱᖓᓱᓂᒃ ᐊᕐᕕᓂᓖᓪᓘᓐᓂᑦ ᐃᓄᐃᑦ ᑳᓐᑐᕌᒃ-ᖃᖅᑐᑦ ᐊᒪ ᓇᓄᕐᓂᒃ ᓇᐅᑦᑎᖅᑐᐃᔨᑦ ᑲᒪᒋᔭᖃᕐᓂᐊᕐᒪᑕ ᓴᓗᒻᒪᖅᓴᐃᓗᑎᒃ ᐊᒻᒪ ᒪᑭᑎᓪᓗᓂᔾᔪᒃ ᓇᔪᕐᕕᒃᓴᖅ ᐊᒃᑯᓐᓂᖓᓂᒃ ᐊᐃᕆᓖᑦ 15, 2020 ᐊᒻᒪ ᒪᐃ 15, 2020; ᓯᓚ ᖃᓄᐃᓐᓂᖓᑦ ᒪᓕᒡᓗᒍ. ᑭᖑᕙᕆᐊᖃᕈᓂ ᓯᓚ ᐱᔾᔪᑎᒋᓗᒍ, ᐋᖅᑭᒃᓱᖅᑕᐅᔪᓐᓇᕐᓂᖓᑦ ᑲᒪᒋᔭᐅᔪᓐᓇᕋᔭᖅᑐᖅ ᑭᖑᕙᕆᐊᖅᑕᐅᓗᓂ.. ᑭᖑᕙᕆᐊᖅᑕᐅᒍᓂ ᓯᓚ ᐱᔾᔪᑎᒋᓗᒍ, ᒪᑭᑎᑕᐅᓂᐊᕐᓂᖓᑦ ᑲᑎᒪᒋᐅᔪᓐᓇᕐᓂᐊᖅᑐᖅ ᐅᑭᐅᑉ ᐃᓗᐊᓂ ᐅᕝᕙᓘᓐᓃᑦ ᐅᐱᕐᙶᖑᒃᑲᓐᓂᓕᖅᐸᑦ. ᐊᑐᖅᑕᐅᓂᐊᖅᑐᓗᒃᑖᑦ ᐱᖁᑎᑦ ᓅᑕᐅᓗᑎᒃ ᖃᒧᑕᐅᔭᒃᑯᑦ ᐊᒻᒪ ᖃᒪᑎᓕᔭᕐᓗᑎᒃ. ᓴᓗᒻᒪᖅᓴᐃᓂᖅ ᐊᒻᒪ ᓇᔪᕐᕕᒃ ᒪᑭᑎᑕᐅᓂᖓᑦ ᐋᖅᑭᐅᒪᑎᑕᐅᔪᑦ ᑲᒪᒋᔭᐅᓂᐊᕐᓗᑎᒃ ᐊᑕᐅᑦᑎᒃᑯᑦ 12-ᓂᒃ ᑕᖕᒫᕐᕕᐅᓚᐅᑲᖕᓂᐊᖅᑐᒥ ᐃᒻᒪᖄ 10 ᐅᑉᓗᓄᑦ. 

      ᓴᓗᒻᒪᖅᓴᐃᓂᖅ 
· ᐋᖅᑭᒃᓯᓗᑎᒃ ᑕᖕᒫᕐᕕᐅᓚᐅᑲᖕᓂᐊᖅᑐᒥᒃ (ᐊᕙᓗ ᓇᓄᖃᖅᑎᑦᑎᑦᑕᐃᓕᒪᓂᕐᒧᑦ, ᐊᖕᒪᓗᖅᑐᑦ ᑐᐲᑦ, ᐃᒐᕝᕕᒃ ᐊᒻᒪ ᖁᕐᕖᑦ ᑐᐱᖏᓐᓂᒃ) 
· ᓴᓗᒪᖅᓴᕐᓗᒋᑦ ᓄᓇᕗᑦ ᒐᕙᒪᒃᑯᑦ ᐃᒡᓗᖁᑎᕕᓂᖓᓂᒃ ᐃᓂᖃᖅᑐᖅ ᐅᕙᓂ N65° 42.324, W88° 49.263 
· ᐊᕕᒃᑐᕐᓗᒋᑦ ᐊᒻᒪ ᐴᕐᑐᕐᓗᒋᑦ ᕿᔪᑦ ᐊᐅᐸᓗᒃᑐᒥᒃ ᒥᖑᐊᕐᓗᒋᑦ ᓇᓗᓇᐃᔭᐅᑎᖃᕐᓗᓂ ᐃᒫᒃ “ᓴᕕᕐᓗᖕᒥ ᐅᓗᕆᐊᓇᕐᓂᓕᒃ”..
· ᐃᓕᓯᓗᑎᒃ ᒪᕐᕉᒃ-ᐱᖓᓱᓂᒡᓘᓐᓃᑦ ᐃᓛᒃᑯᑦ ᖃᒧᑎᓄᑦ.. 
ᓅᓪᓗᒋᑦ ᓇᐅᔮᓄᑦ ᖃᒧᑕᐅᔭᑎᒍᑦ ᐊᑐᕐᓗᑎᒃ ᐊᖅᑯᑎᖓᑦ ᓇᐅᔮᑦ ᑕᕆᐅᖓᑦᑎᒍᑦ. ᐅᓗᕆᐊᓇᕐᓂᖃᙱᑦᑐᑦ ᐊᒃᑕᑯᑦ ᓇᐅᔮᑦ ᐊᒃᑕᑯᖓᓐᓄᑦ ᐃᓕᔭᐅᓗᑎᒃ. ᐅᓗᕆᐊᓇᕐᓂᓖᑦ ᐅᒥᐊᕐᔪᐊᒃᑯᑦ ᖃᑉᓗᓈᑦ ᓄᓇᖓᓐᓄᑦ ᐊᒃᑕᑰᖅᑕᐅᓗᑎᒃ ᐊᒃᑕᑯᖁᑎᒋᕙᒃᑕᖏᓐᓄᑦ. 

ᓇᔪᕐᕕᒥᒃ ᒪᑭᑎᑦᑎᓂᖅ 

· ᒪᑭᑎᑦᑎᓗᓂᒃ ᓄᑖᒥᒃ ᐃᒡᓗᕋᓛᕐᒥᒃ (ᒪᑭᑎᑕᐅᔪᓐᓇᖅᑐᒥᒃ ᐋᖅᑭᐅᒫᓂᒃᑐᓂᒃ) ᐃᓂᒥ ᐅᖓᓯᒃᑎᒋᓂᖃᖅᑐᖅ 1.5 ᑭᓛᒥᑕᓂ ᑕᐃᑲᙵᑦ ᐃᓂᐊᓂ N 65° 42.253 / W 88° 54.067 ᐊᐳᑕᐅᔭᐃᒋᐊᖃᑐᐃᓐᓂᐊᕆᐊᖃᕐᓂᐊᖅᑐᑦ ᐃᒡᓘᑉ ᐃᓂᒃᓴᖓᓂᒃ 
· ᓴᓇᓗᑎᒃ ᒪᔪᕐᕕᐅᔪᒃᓴᑦ ᐊᑐᕐᓗᑎᒃ 6x6 ᐊᒃᑎᒋᔪᓂᒃ ᕿᔪᓂᒃ. 
· ᓴᓇᓗᑎᒃ ᓇᑎᕐᒥᒃ ᐊᒻᒪ ᒪᔪᕐᕖᑦ ᐊᒻᒪ ᓴᓇᓕᕐᓗᒍ 12’x16’ ᐃᑎᒐᓂᒃ ᐊᒃᑎᒋᓂᓕᖕᒥᒃ ᓇᔪᕐᕕᒃᓴᖅ. ᓴᓇᔭᐅᓂᐊᕐᓂᖓᑦ ᐃᓱᒪᔪᑦ ᐃᒻᒪᖄ ᐱᖓᓱᑦ ᓯᑕᒪᓂᒡᓘᓐᓃᑦ ᐅᑉᓗᓂᒃ..
· ᐃᑐᑉᑎᕐᓗᒍ ᑕᖕᒫᕐᕕᐅᓚᐅᑲᒃᑐᖅ ᐊᒻᒪ ᐅᑎᕐᓗᑎᒃ ᓇᐅᔮᓄᑦ ᖃᒧᑕᐅᔭᑎᒍᑦ 


ᓯᕗᓂᒃᓴᒧᑦ ᐊᑐᖅᑕᐅᔪᒃᓴᑦ 

· ᓴᓇᓗᑎᒃ ᐊᓇᕐᕕᐅᔪᒃᓴᒥᒃ 
· ᓯᑎᔪᒥᒃ ᐊᑭᓐᓇᖃᖅᑐᒥᒃ ᓇᔪᕐᕕᒃᓴᒥᒃ ᐊᒻᒪ ᐊᓇᕐᕕᐅᔪᒃᓴᒥᒃ ᑕᐃᑲᓃᓐᓂᐊᖅᑐᑦ ᐃᓂᒥ 
· ᐃᓛᓐᓂᒃᑯᑦ, ᐊᑐᖅᑕᐅᔭᕆᐊᖃᕈᓂ ᐊᐅᓚᑦᑎᓂᕐᒨᖓᔪᓄᑦ, ᑕᖕᒫᕐᕕᐅᓚᐅᑲᒐᔭᖅᑐᒥ ᐊᕙᓗᖃᕐᓗᓂ ᓇᓄᖃᖅᑎᑦᑎᑦᑕᐃᓕᔾᔪᑎᖃᕐᓗᓂ ᐊᒻᒪ ᑐᐱᕐᓂᒃ ᒪᑭᑎᑦᑎᔪᓐᓇᖅᐳᑦ ᐅᑉᓗᓄᑦ ᐅᕝᕙᓘᓐᓃᑦ ᐱᓇᓱᐊᕈᓯᓄᑦ ᐋᖅᑭᐅᒪᔪᓂᒃ ᐱᓕᕆᓂᐊᕐᓗᑎᒃ ᐅᕝᕙᓘᓐᓃᑦ ᖃᐅᔨᓴᕐᓂᖃᕐᓂᐊᕐᓗᑎᒃ. 
· ᓯᑕᒪᓂᒃ ᐊᕐᕕᓂᓕᖕᓂᒡᓘᓐᓃᑦ ᖃᑦᑕᐅᔭᓂᒃ ᐅᖅᓱᐊᓗᖕᒥ ᐃᓕᓯᔪᓐᓇᖅᑐᑦ ᑕᐃᑲᓂ ᐃᓂᒧᑦ ᐃᑲᔪᕈᑕᐅᓂᐊᕐᓗᓂ ᒥᕐᙳᐃᖅᓯᕐᕕᐅᑉ ᐱᓕᕆᔨᖏᓐᓄᑦ ᐱᓕᕆᓂᐊᕐᓗᑎᒃ ᐅᕝᕙᓘᓐᓃᑦ ᖃᐅᔨᓴᕐᓂᖃᕐᓂᐊᖅᑎᓪᓗᒋᑦ 
· ᓄᓇᓕᖕᒥ ᒪᖃᐃᑦᑎᑦ ᐳᓛᖅᑏᓪᓗ ᐊᑐᕈᓐᓇᕋᔭᖅᑕᖓᑦ ᓇᔪᕐᕕᒃ ᐃᑲᔪᖅᑐᕐᓂᐊᕐᓗᒋᑦ ᖃᓄᐃᓕᐅᕐᓂᖃᖅᑎᓪᓗᒋᑦ 
· ᓯᕗᓂᕐᒥ, ᐃᓂᐅᔪᖅ 3-ᒥ ᐃᖏᕐᕋᔾᔪᑎᓂᒃ ᐊᑐᕈᓐᓇᖅᖢᑎᒃ ᐃᖏᕐᕋᔾᔪᑎᓂᒃ ᖃᓄᐃᓕᐅᕈᓘᔭᕐᓂᐊᖅᑎᓪᓗᒋᑦ ᐊᕙᑎᖓᓂᒃ ᐃᒡᓗᑐᖃᕕᓂᐅᑉ ᐃᓂᖓᓂᒃ ᓅᑕᐅᓂᐊᖅᑐᖅ ᑕᐃᑯᖓ ᓄᑖᖅ ᐃᓕᔭᐅᔪᒥᒃ ᓇᔪᕐᕕᒃᓴᐅᓂᐊᖅᑑᑉ ᐃᓂᖓᓄᑦ. 


